Pyongyang

Ti Pyongyang () ket ti kapitolio ken kadakkelan a siudad ti Amianan a Korea, nga idiay ket ammo a kas ti "Kapitolio ti Rebolusionn". Mabirukan ti Pyongyang iti Karayan Taedong iti agarup a  iti surong manipud iti sabangan iti Baybay Duyaw. Segun ti senso ti populasion idi 2008, daytoy ket addaan iti populasion iti 3,255,288. Ti Pyongyang ket maysa a dagus nga inadministro a siudad () nga addaan iti kapada a kasasaad dagiti probinsia ti Amianan a Korea.

Ti Pyongyang ket maysa kadagiti kaduogan a siudad iti Korea. Daytoy idi ti kapitolio dagiti ugma a Koreano a pagarian, ti Gojoseon ken Goguryeo, ken nagserbi a kas ti sekondario a kapitolio ti Goryeo. Kaaduan a nadadael ti siudad idi las-ud ti Umuna a Gubat ti Sino-Hapon, ngem napaungar manen daytoy babaen idi turay ti Hapon ken nagbalin a maysa a sentro ti industria. Kalpasan ti pannakaipatakder ti Amianan a Korea idi 1948, ti Pyongyang ket nagbalin a ti de facto a kapitoliona. Nadadael manen ti siudad idi las-ud ti Gubat ti Koreano, ngem napardas a nabangon manen kalpasan ti gubat iti itutulong ti Sobiet.

Ti Pyongyang ket ti sentro ti politika, industria ken pagluganan iti Amianan a Korea. Daytoy ket ayan dagiti nangruna a patakder ti Amianan a Korea, ken ti pay Partido dagiti Agob-obra iti Korea.

 Nagnagan 

Dagiti sabali a historiko a nagan ket mairaman ti Kisong, Hwangsong, Rakrang, Sŏgyong, Sodo, Hogyong, Changan, ken Heijō (idi las-ud ti turay ti Hapon iti Korea). Adda dagiti sabali a kita. Idi las-ud ti nasapa a maika-20 a siglo, nagbalin nga ammo ti Pyongyang kadagiti misionario a kas ti "Herusalem iti Daya", gapu ti historikal a kasasaadna kas ti pagsammakedan ti Kristianidad, kas iti Protestantismo, a naipangpangruna idi las-ud ti panagpasayaat iti Pyongyang idi 1907.

Kalpasan iti ipupusay ni Kim Il-sung idi 1994, adda dagiti sumagmamano a kameng ti bunggoy ni Kim Jong-il ket nangisingasing a baliwan ti nagan ti Pyongyang iti "Siudad ni Kim Il-sung" (), ngem insingasing met dagiti sabali a ti Amianan a Korea ket imbes a mangrugida koman a mangtawag ti Seoul iti "Siudad ni Kim Il-sung" ken ikan ti Pyongyang iti nagan a "Siudad ni Kim Jong-il".  Awan met kadagitoy a singasing ti naisayangkat.

 Kasakbayan a pakasaritaan 
Idi 1955, nakali dagiti arkeologo ti ebidensia ti prehistoriko a pagnaedan iti dakkel nga ugma a purok iti lugar ti Pyongyang a tinawtawagan iti Kŭmtan-ni, napetsado daytoy dagiti paset ti panawen ti damdamili ti Jeulmun ken Mumun.National Research Institute of Cultural Heritage. 2001. Geumtan-ri. Hanguk Gogohak Sajeon [Dictionary of Korean Archaeology], pp. 148–149. NRICH, Seoul.  Itunos dagiti Amianna a Koreano ti Pyongyang iti mitolohiko a siudad ti "Asadal" (), wenno Wanggeom-seong (), ti umuna a maikadua a milenio BC a kapitolio ti Gojoseon ("Daan a Joseon") segun dagiti Koreano a historiograpo a mangrugi iti maika- 13 a siglo a Samgungnyusa.

 Dagiti nota 

 Dagiti nagibasaran 

 Bibliograpia 
 .

 Adu pay a mabasbasa 

Kracht, Christian, Eva Munz & Lukas Nikol. The Ministry of Truth: Kim Jong Il's North Korea. Feral House, Oktubre 2007. .
Meuser, Philipp (ed.): Pyongyang. Architectural Guide. Essays by Ahn Chang-mo and Christian Posthofen. Berlin 2012. .
Springer, Chris. Pyongyang: The Hidden History of the North Korean Capital. Saranda Books, 2003. .
Willoughby, Robert. North Korea: The Bradt Travel Guide. Globe Pequot, 2003. .
Dormels, Rainer. North Korea's Cities: Industrial facilities, internal structures and typification. Jimoondang, 2014. 

 Dagiti akinruar a silpo 




Pyongyang